cyanic-selkie/wikianc huggingface dataset:
డాక్టర్ సి.వి.జి.చౌదరి
'''డా. సి.వి. జి. చౌదరి MRCVS (1914- 1989) గా పిలవబడే గోరంట్ల చిన వెంకటేశ్వర్లు  చౌదరి భారత దేశంలో వెటర్నరీ విద్యలో విశేష కృషి చేసిన తొలి తరం పశు వైద్య శాస్త్ర విద్యావేత్త, బ్రిటిష్ ప్రభుత్వరాజ్య పురస్కారాలలో మూడవదైన M.B.E'''. అవార్డును పొందారు.
బాల్యం,విద్య
'''మేజర్ సి.వి. జి.చౌదరి,  లండన్ వెంకటేశ్వర్లుగా పిలవబడే గోరంట్ల చిన వెంకటేశ్వర్లు  చౌదరి గారు ప్రకాశం జిల్లా పర్చూరు మండలం వీరన్నపాలెం గ్రామంలో గోరంట్ల వీరరాఘవయ్య, పిచ్చమ్మ దంపతులకు ప్రధమ సంతానంగా 1914'''లో  జన్మించారు. వీరికి ముగ్గురు సోదరులు మరియు ఒక సోదరి.
వీరన్నపాలెం వీధిబడిలో ప్రాధమిక అక్షరాభ్యసం చేసుకున్న చౌదరిని హైస్కూల్ చదువు కొరకు బాపట్లలో చేరారు. వసతి సౌకర్యాలు లేని ఆ రోజులలో శ్రమించి PUC వరకు చదివారు. చౌదరి గారి వివాహం 15 ఏళ్ళ వయస్సులో సరోజినీ దేవి (బుల్లెమ్మ) గారితో 1929లో జరిగింది. ఆతరువాత కాకినాడ పి.ఆర్. కళాశాలలో రసాయనిక శాస్త్రంలో B.Sc డిగ్రీ పూర్తిచేసుకొన్నారు.
చౌదరి గారు ఉద్యోగ అన్వేషణ మాని షుగర్ టెక్నాలజీ లో ఉన్నత విద్య అభ్యసించటానికి 1935 లో ఇంగ్లాండ్ వెళ్లారు. మన దేశంలో పశు వైద్యులు కొరత తీవ్రంగా ఉందన్న మిత్రుల సలహా మేరకు మనసు మార్చుకొని వెటర్నరీ కోర్సులో చేరారు. స్కాట్లాండ్ లో ఎడింబర్గ్ విశ్వవిద్యాలయం లోని రాయల్ (డిక్) పశు వైద్య కళాశాల లో పశు వైద్య శాస్త్రం నందు BVMS, MRCVS  గా 1940లో భారతదేశం తిరిగివచ్చారు.
సైన్యం లో చేరిక
రెండవ ప్రపంచ యుద్ధం లో హిట్లర్ నాయకత్వంలో గల అక్షరాజ్యాల తరువున జపాన్ దేశం  బర్మా (మైన్మార్) దేశాన్ని ఆక్రమించి ఆతరువాత ఇండియా వైపుకు వస్తున్న జపాన్ సైనికులను నిలువరించటానికి బ్రిటీష్ ఇండియా తరుపున మన సైనిక దళం పశ్చమ బర్మాలోని అర్కాన్- మయుపెన్సులా యుద్ధ భూమికి వెళ్ళింది.
1942 నవంబర్- 1943 ఏప్రిల్ మధ్య కాలంలో బర్మా భూభాగంలో జరిగిన ఈ హోరాహోరీ యుద్ధంలో చౌదరిగారు వీరోచితంగా పాల్గొన్నారు. శత్రుసైనికుల విమాన దాడిలో పుట్టకొకరు, చెట్టుకొకరుగా చెల్లా చెదురైనా తోటి సైనికులను కూడగట్టి, ప్రాణభయంతో పారిపోయిన దళపతి బాధ్యతలను తానే స్వీకరించి వారిలో ధైర్యాన్ని నూరిపోశారు. చావు బతుకుల మధ్య అత్యంత క్లిష్ట పరిస్థితులలో శత్రుసైనికుల నుండి బాంబుదాడులు, తుపాకీ గుళ్ల వర్షం కురుస్తున్న వెనుకంజ వేయకుండా ధైర్యంగా ముందుండి నాయకత్వం వహించి తోటి సైనికులను విజయపధంలో నడిపించారు. శత్రుదాడిలో  దళ సభ్యులందరు మరణించి ఉంటారని భావిస్తున్న సమయంలో శత్రు మూకలను ఎదుర్కొని సురక్షితంగా వచ్చారు.
యుద్ధ రంగంలో చౌదరి చూపించిన తెగువకు, అసామాన్య ధైర్య సాహసాలకు, అకుంఠిత దీక్షకు, పోరాట పటిమకు బ్రిటిష్ ప్రభుత్వం నుండి 1943, జూన్ లో అత్యుత్తమ ప్రభుత్వరాజ్య పురస్కారాలలో మూడవదైన M.B.E. అవార్డును కింగ్ జార్జి  VI ద్వారా లండన్లో అందుకున్నారు.
1946 లో యుద్ధం సద్దుమణగిన తరువాత మేజర్ గా పదోన్నతి పొంది ఇంటికి తిరిగి వచ్చారు. అప్పటికే రెండవ ప్రపంచ యుద్ధంలో దాదాపు మన సైనికులు 87వేల మంది, మేజర్ చౌదరి పనిచేసిన  దళం లో  5 వేల మంది   వీర మరణం చెందారు. వీటితో పాటు నాజీల యుద్ధ దమనకాండలు, హిరోషిమా-నాగసాకిలో దారుణ అణు విస్ఫోటన ఆక్రందనలు దేశంలో ఊరు వాడ వ్యాపించాయి. మేజర్ చౌదరి గారి ఆనాటి యుద్ధ వీరోచిత సాహస రోమాంచిత కథనాలు బంధుమిత్రులందరికి తెలిసాయి. ఇవి విని భీతిల్లిన కుటుంబ సభ్యులు తీవ్ర వత్తిడి చేసి చౌదరి చేత మిలటరీ నుండి రాజీనామా చేయించారు.
పశు వైద్య విద్యలో
ఆతరువాత 1947లో ఉత్తర ప్రదేశ్ లో మధుర లో కొత్తగా నెలకొల్పిన పశు వైద్య కళాశాల లో ప్రొఫెసర్ గా అధ్యాపక వృత్తిలో చేరి కొత్త జీవితాన్ని ప్రారంభించారు. ఆనాడు మన దేశంలోనే కాకుండా మొత్తం ఆసియాలోనే వెటర్నరీ వైద్య విద్యలో డిగ్రీ ఇచ్చే తొలి కళాశాల ఇది. చౌదరి గారు ఆదర్శ ఉపాధ్యాయునిగా పనిచేస్తూ ఎందరో మొదటి తరం పశువైద్యులను తీర్చిదిద్దారు. పశు వైద్యంలో  అనేక జాతీయ, అంతర్జాతీయ పరిశోధన పత్రాలు సమర్పించారు.
ఈ కళాశాలకు 1956 లో ద్వితీయ ప్రిన్సిపాల్ గా నియమింపబడి 1974 వరకు 18 సంవత్సరాల పాటు సుదీర్ఘకాలం పనిచేసారు. 1972లో కాలేజీ రజతోత్సవ సందర్భంగా ఉత్తర ప్రదేశ్ ప్రభుత్వం నుండి విశిష్ట పురస్కారం పొందారు. 1974 లో పదవీవిరమణ చేశారు
ఈ వెటర్నరీ కాలేజి నేడు దేశంలో అత్యుత్తమ పశు వైద్య కళాశాలగా పేరుగడించింది. ఈ కళాశాల  2001లో ఉత్తరప్రదేశ్ పండిట్ దీనదయాళ్ ఉపాద్యయ పశువైద్య విశ్వవిద్యాలయం గా రూపాంతరం చెందింది. దీని ప్రగతి వెనుక చౌదరి గారు చేసిన అవిరాళ కృషి నిరుపమానం.
విదేశాలలో
ప్రిన్సిపాల్ గా పదవీ విరమాణాంతరం చౌదరి గారు 1974 నుండి 1977 వరకు యునైటెడ్ నేషన్స్ ఆర్గనైజేషన్ వారి FAO  మరియు UNDP సంయుక్త పధకానికి సిరియా దేశంలో డమాస్కస్ నగరంలో ప్రాజెక్టు మేనేజర్ గా విశేష సేవలందించారు.
సిరియా దేశంలో మొట్టమొదటి వెటర్నరీ కాలేజీని స్థాపించటానికి సహాయ సహకారాలు అందించారు. చమురు పై ఆధారపడిన ఒక అరబ్బు దేశం సిరియాలో ఆహార భద్రత, వ్యవసాయ అభివృద్ధి రంగాలలో చౌదరి గారు చేసిన విశేష సేవలకు గుర్తింపుగా 'యునైటెడ్ నేషన్స్ పీస్ మెడల్ ' ను పొందారు.
చరమాంకం
భారత దేశంలో వెటర్నరీ విద్యలో విశేష కృషి చేసిన తొలి తరం పశు వైద్య శాస్త్ర విద్యావేత్త గా పేరు పొందిన డా. సి.వి. జి. చౌదరి గారు హైదరాబాద్ లో తమ స్వగృహంలో శేషజీవితాన్ని ప్రశాంతంగా జీవిస్తూ తన 75వ ఏట 21-05-1989న మరణించారు. వీరికి రామచంద్ర రావు, రాఘవేంద్ర రావు అనే కుమారులు, ఇందిరా దేవి, రాజ్య లక్ష్మీ అనే కుమార్తెలు కలరు.
మూలాలు
వర్గం:పశు వైద్యం వర్గం:అధ్యాపకులు వర్గం:ప్రకాశం జిల్లా వ్యక్తులు వర్గం:1914 జననాలు వర్గం:1989 మరణాలు
లాల్ కున్వర్
ఇంతియాజ్ మహల్ (ప్రత్యేకత కలిగొన ప్రదేశం. లాల్ కున్వర్ జన్మస్థలం. (लाल कुंवर). ఆమె మొఘల్ చక్రవర్తినిగా ప్రత్యేకత కలిగిన మహిళ. ఆమె జహందర్ షాను వివాహం చేసుకుంది. ఆమె జహందర్ షాను వివాహం చేసుకోవడానికి ముందుగా నర్తకిగా ఉండేది. ఆమె తన అద్భుత నాట్య ప్రతిభతో మొఘల్ చక్రవర్తిని ప్రభావితం చేసింది. ఆమె మొఘల్ చక్రర్తిని నీచమైన వినోదాలవైపు మళ్ళించి ప్రోత్సహించి చివరికి అది మొఘల్ చక్రవర్తి అవమానకరమైన పతనానికి దారితిసేలా చేసింది.ఆమె మొఘల్ చక్రవర్తి జహందర్ షా అభిమాన స్త్రీగా వ్యవహరించింది. చరిత్రపరిశోధలుకు ఆమెను " లాల్ కున్వర్ " అని పేర్కొన్నారు.
పూర్వీకులు, కుటుంబం
ఆమె గాయకురాలిగా, నర్తకిగా (నాచ్ గర్ల్ లేక కంచని) గా ప్రాబల్యత కలిగి ఉండేది. ఆమెకు సభతో ఎటువంటి సంబంధం లేదు. ఆమె ఉన్నత కుటుంబానికి చెందిన స్త్రీ కూడా కాదు. అయినప్పటికీ జహందర్ షాకు అభిమానపాత్రురాలైంది. ఆమె తండ్రి ఖసుసియత్ ఖాన్ అక్బర్ కాలంలో ప్రాముఖ్యత సంతరించుకున్న గాయకుడు తాన్‌సేన్ సంతతికి చెందిన వాడని భావించబడుతుంది.
రాజకీయ ప్రభావం
జహందర్ భార్యగా రాణి అంతస్తుతో ఆమె తన కుటుంబ సభ్యులకు ఉన్నత స్థానాలను కట్టబెట్టింది. ఆమె కుటుంబ సభ్యులకు బిరుదులు, ముంసుబ్దారి విధానంలో భూములు విలువైన ఆభరణాలు ఇవ్వబడ్డాయి. ఆమె ముగ్గురు సోదరులకు నియామత్ ఖాన్, నాందార్ ఖాన్, ఖంజద్ ఖాన్ అనే బిరుదులు ఇవ్వబడ్డాయి. కలావంత్ కుటుంబానికి చెందిన ఇతర సభ్యులకు సమున్నత అంతస్తు ఇవ్వబడింది. ఈ చర్యలు మిగిలిన సభాప్రముఖులకు ఆగ్రహం కలిగించాయి. వారు వారి అవకాశాలను దిగువతరగతి కుటుంబానికి చెందిన వారు దోచుకుంటున్నారని భావించారు. అలాంటి వారిలో ఒకరైన వజీరు జుల్ఫిక్వార్ ఖాన్ ఆమె సోదరుడు ఖుషాల్ ఖాన్ ముల్తాన్ సుబేదార్‌ కాకుండా అడ్డగించడానికి ఆడపిల్లమీద దౌర్జన్యం చేసాడన్న నేరారోణతో ఖైదు చేసాడు. లాల్ కున్వర్‌ను బంధువులకు ఉన్నత పదవులలో నిలబెట్టడం విషయంలో నూర్జహాన్తో పోల్చబడింది. నూర్జహాన్‌లా లాల్ కున్వర్‌ కూడా పెద్ద మొత్తంలో రాజభరణం, ఆభరణాలు, విలువైన వస్తువులు అందుకున్నది. ఆమె చక్రవర్తితో సమానమైన గౌరవ మర్యాదలు అందుకున్నది. ఆమె 500 మంది సేవకుల సేవలను అందుకున్నది.అయినప్పటికీ ఆమె నూర్జహాన్‌లా రాజకీయాలలో జోక్యం చేసుకోకుండా తన కుటుంబం, చక్రవర్తి పట్ల విశ్వసనీయమైన భక్తిభావం ప్రదర్శించింది.
వివాదాస్పదమైన ప్రవర్తన
ఆమె దిగువస్థాయి బంధుగణం, చక్రవర్తి మీద ఆమెకున్న ఆధీనత ప్రజలలో ఆమె మీద నీచమైన అభిప్రాయం బలపడడానికి కారణం అయింది. ఫలితంగా ఆమె మీద, మొఘల్ చక్రవర్తి జహందర్ షా మీద రకరకాల కథనాలు ప్రచారంలో ఉన్నాయి.చక్రవర్తి, భార్య మద్యపానం పట్ల వ్యామోహితులు అయ్యారు. రాత్రివేళ వారు త్రాగిన మత్తులో ఇంటికి చేరేవారు.ఒకరోజు వారి త్రాగిన మత్తులో ఇంటికి చేరి నిద్రపోవడానికి వెళ్ళారు. తెల్లవారిన తరువాత సేవకులు చక్రవర్తి కొరకు చూడగా ఆయన భవనంలో కనిపించక లాల్ కున్వర్‌ను అడగగా ఆమె చక్రవర్తి గురించిన వివరం చెప్పడంలో విఫలమైంది. చివరగా చక్రవర్తి తాను ప్రయాణం చేసిన వాహనంలో సారథి స్త్యానంలో త్రాగినమత్తులో కనిపించాడు. చక్రవర్తి దిగజారిన ప్రవర్తనకు ఇది నిదర్శనంగా ప్రజలు కథనాలుగా చెప్పుకున్నారు. మరొక సందర్భంలో లాల్ కున్వర్ సూచనతో బోటులో ప్రయాణిస్తున్న ప్రయాణీకులను, సిబ్బంధిని బోటు ఖాళీచేయించి బోటును విడిచి పెట్టిన సంఘటన కూడా వారిని గురించి ప్రజలలో చర్చనీయాంశం అయింది. ఈ సంఘటనలో పలువురు మునిగిపోవడం చూసి ఆమె ఆనందించడం ప్రజలు ఆమెను అసహ్యించుకోవడానికి కారణం అయింది.
చక్రవర్తి ఆంటి " జినత్- ఉన్ - నిస్సా " (ఔరంగజేబు కుమార్తె) ఆమెను అంగీకరించక ఆమెను సందర్శించడం కాని సభలో గుర్తించడం కాని చేయలేదు. అది తనకు జరిగిన అవమానం అని భావించి చక్రవర్తిని ప్రేరేపించిన కారణంగా చక్రవర్తి తన ఆంటీ ఆహ్వానాలను తిరస్కరించి ఆమెను సందర్శించడం నిలిపి వేసాడు. లాల్ కున్వర్ జహందర్ షా కుమారులను ఆదరించలేదు. ఫలితంగా చక్రవర్తి కుమారులను వారిని ఆదరించకపోవడమే కాక వారిని బంధీకృతులను చేసాడు.
ఆమె సాహచర్యంలో జహందర్ షా అమర్యాదకరమైన ప్రవర్తన అలవరచుకున్నాడు. ఆయన బాహ్య ప్రవర్తన, త్రాగుబోతు గాయకులు సభలో అసభ్యంగా మాట్లాడడం కారణంగా ఆయన ప్రజల నిందలకు గురైయ్యాడు.ఆమె ప్రభావం, చక్రవర్తి సభలో ప్రదర్శించిన అసభ్యత మొఘల్ రాజ్యసభ మర్యాద పతనం కావడానికి కారణం అయింది. మొఘల్ రాజ్యంలో ఆమె అపకీర్తి పాలైనా చరిత్ర పరిశోధకులు ఆమె దిగువ తరగతి ప్రజలపట్ల కరుణ చూపి దాతృత్వం కలిగి ఉందని భావిస్తున్నారు.
జహందర్ షా మరణం
జహందర్ షా పాలన ముగిసే సమయంలో ఆయన సామ్రాజ్యాన్ని ఫర్రుక్‌సియార్ (ఆగ్రా) కు అప్పగించాడు. తరువాత ఖైదు చేయబడిన జహందర్ షాతో లాల్ కున్వర్ కూడా కలిసి ఖైదుశిక్ష అనుభవించింది. చివరికి జహందర్ షా మరక్షశిక్షకు గురైయ్యాడు.
మూలాలు
వర్గం:మొఘల్ యువరాణులు వర్గం:Indian queen consorts వర్గం:Indian female royalty వర్గం:Indian courtesans వర్గం:Royal consorts వర్గం:17వ శతాబ్దపు ప్రముఖులు వర్గం:హిందీ భాషా పాఠాన్ని కలిగి ఉన్న వ్యాసాలు
జవాద్ శాసనసభ నియోజకవర్గం
జవాద్ శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం నీమచ్ జిల్లా, మందసౌర్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
విశ్వనగరం
విశ్వనగరం (Viswa Nagar or Viswanagar) శ్రీ విశ్వయోగి విశ్వంజీ మహారాజ్ వారిచే స్థాపించబడిన ఒక ఆశ్రమ ప్రాంతం. ఇది జాతీయ రహదారి 16 మీద గుంటూరు - చిలకలూరిపేట మధ్యగల చినకొండ్రుపాడు గ్రామ పరిధిలో ఉన్నది. ఈ ఆశ్రమానికి రెండు ప్రవేశద్వారాలు కలవు: అవి అనసూయ ద్వారం, అత్రి ద్వారం. ప్రకృతిసిద్ధమైన ఈ ప్రాంతం 18 ఎకరాల సువిశాల ప్రాంతంలో విస్తరించి; ప్రపంచ శాంతికి చెందిన వివిధ కార్యక్రమాలు నిర్వహించబడతాయి. దీనికి పశ్చిమంగా విస్తరించిన కొండవీడు పర్వత సానువుల నుండి తూర్పువైపునకు నీరు ప్రవహించి ఆశ్రమ ప్రాంతాన్ని పవిత్రం చేస్తాయి.
బయటి లింకులు
వర్గం:ఆశ్రమాలు
పట్కర్
పట్కర్‌ కులస్థులను ఖత్రీ అని కూడా అంటారు. వీరు మహబూబ్‌నగర్‌, నిజామాబాద్‌, కరీంనగర్‌, అదిలాబాద్‌, కర్నూలు, మెదక్‌ జిల్లాలలో ఎక్కువగా కనిపిస్తారు.
చరిత్ర
పూర్వ కాలపు క్షత్రియ తెగకు చెందినవారు వీరు. పట్టు చీరలు నేయటంలో వీరి పూర్వీకులకు సాటి మరొకరు లేరట!
సామాజిక జీవితం, వృత్తి
రాఖీలు, గణేష్‌ మాలలు, నెక్లెస్‌ తాళ్లు, మొలదారాలు... వంటివి తయారుచేయటం వీరి కులవృత్తి. ఇప్పటికీ కంచిలో వీరి సామాజిక వర్గంవారు నేసిన పట్టు చీరలకు మంచి డిమాండ్‌ ఉంది. కాగా తెలంగాణ ప్రాంతంలోని వారు మాత్రం వలసలు పట్టారు. ముంబై, షోలా పూర్‌, భివాండి వంటి పట్టణాలకు వెళ్ళి జీవనం గడుపుతున్నారు. పట్కర్‌ కులస్థులు పట్టు, దారం వంటి ముడి సరుకు తీసుకొచ్చి గణేష్‌ మాలలు, రాఖీలు, నెక్లెస్‌ తాళ్లు వంటివి తయారు చేస్తుంటారు. ఆర్థికంగా కొద్దిగా నిలదొక్కుకున్నవారు ఇతర వ్యాపారాలు చేసుకుని అభివృద్ధి చెందారు. హైదరాబాద్‌ బేగంబజార్‌ లోని కాస్మాటిక్‌ వ్యాపారంలో ఈ కులం వారే పెద్ద సంఖ్యలో ఉన్నారు. చీరలకు వేసే ఫాల్సు, జాకెట్‌ లేసులు, వర్క్ శారీస్ (చీరలపై చేతి కళలు) ‌ వ్యాపారులలో కూడా ఈ సామాజిక వర్గానికి చెందినవారే పెద్ద సంఖ్యలో కనిపిస్తారు.
వ్యాపారం
మరికొందరు వ్యాపారాన్ని ఎంచుకున్నారు. కాగా కుల వృత్తిని నమ్ముకున్నవారికి 365 రోజులూ చేతినిండా పని వుంటుంది కనుక మరో వ్యాపకం పెట్టుకోవట్లేదు. పెళ్ళిళ్ల సీజన్‌ వచ్చిందంటే పెళ్ళి పత్రికలకు అవసరమైన చంకీ తాళ్లు, ఇతర సరుకును అందిస్తారు. నెక్కెస్‌ తాళ్లు ఆర్డర్ల ప్రకారం చేసిస్తారు. రాఖీల విషయానికి వచ్చేసరికి ఎప్పుడు అవకాశం దొరికితే అప్పు డు తయారు చేసి పెట్టుకుంటారు. అయితే ఈ రాఖీల తయారీలో మాత్రం సృజనాత్మకత చూపాలి. పాత మోడల్స్, డిజైన్లు చేస్తే మాత్రం అమ్ముడుపోవు కనుక పెద్దఎత్తున నష్టపోయే ప్రమాదం ఉంది. వీరు తాము తయారు చేసేవాటికోసం సూరత్‌, బరోడా, ఢిల్లీ వంటి ప్రాంతాల నుంచి పెద్ద ఎత్తున ముడి సరుకు తెచ్చుకుంటారు. కనీసం లక్ష రూపాయల వరకు పెట్టుబడి పెట్టాల్సి వస్తోంది. ఆ విధంగా పెట్టుబడి పెట్టలేనివారు తమ స్థాయికి తగ్గట్టుగా ముడిసరుకును స్థానికంగా కొనుగోలు చేసి తయారు చేస్తుంటారు.
రాజకీయాలు
పట్కర్‌ కులానికి రాజకీయ ప్రాధాన్యం అసలు లేదు.
ఇవీ చూడండి
వర్గం:కులాలు
మహా వీర చక్ర
మహా వీర చక్ర (MVC) అనేది పరమవీర చక్ర తర్వాత భారతదేశంలో రెండవ అత్యున్నత సైనిక పురస్కారం. భూమిపై, సముద్రంలో, గాలిలో శత్రువుకు ఎదురొడ్డి ప్రస్ఫుటమైన శౌర్య ప్రతాపాలు చూపినందుకు గాను ఈ పతకాన్ని ప్రదానం చేస్తారు. ఇది బ్రిటిషు పాలనా కాలపు డిస్టింగ్విష్డ్ సర్వీస్ ఆర్డర్ (DSO) స్థానంలో వచ్చింది. పతకాన్ని మరణానంతరం ప్రదానం చేయవచ్చు.
స్వరూపం
పతకాన్ని ప్రామాణిక వెండితో తయారు చేస్తారు. ఇది వృత్తాకారంలో ఉంటుంది. ముఖభాగంలో ఐదు కోణాల హెరాల్డిక్ నక్షత్రం, వృత్తాకారపు మధ్య భాగానికి మధ్యలో బంగారు పూత పూసిన భారతదేశ జాతీయ చిహ్నంఉంటుంది. వెనుకవైపున మధ్యలో రెండు తామర పువ్వులతో "మహావీర చక్ర" అనే పదాలు హిందీ, ఇంగ్లీషులలో చెక్కబడి ఉంటాయి. పతకాన్ని ఎడమ ఛాతీపై సుమారు 3.2 సెం.మీ. వెడల్పున్న సగం-తెలుపు, సగం-నారింజ రిబ్యాండ్‌తో ధరిస్తారు. నారింజ రంగు ఎడమ భుజానికి దగ్గరగా ఉంటుంది.
పతకం ప్రారంభించినప్పటి నుండి 218 పైచిలుకు మందికి వారి ప్రతాపాలను, నిస్వార్థ ధైర్యసాహసాలనూ గుర్తిస్తూ ప్రదానం చేసారు. అత్యధిక MVC లు 1971 ఇండో-పాకిస్తాన్ యుద్ధంలో, భారత వైమానిక దళానికి చెందిన పదకొండు మంది ఇచ్చారు.
MVCకి బార్
ఈ పతకాన్ని ఒకే వ్యక్తికి రెండవసారి ప్రదానం చేసేటపుడు ఒక పట్టీ ఇచ్చే ఏర్పాటు చేసారు. రెండవసారి ఈ పతకాన్ని ప్రదానం చేయడం 1965లో మొదలైంది. నేటి వరకు, ఆరు సార్లు ఇలా ఇచ్చారు. అవి:
గ్రహీతల జాబితా
మహావీర్ చక్ర అవార్డు గ్రహీతల జాబితా ఇది:
మూలాలు
వర్గం:మహావీర చక్ర పురస్కార గ్రహీతలు వర్గం:భారతీయ సైనిక పురస్కారాలు వర్గం:ధైర్య పురస్కారాలు
ఎ. జీవన్‌రెడ్డి
ఆశన్నగారి జీవన్‌రెడ్డి తెలంగాణ రాష్ట్రం రాజకీయ నాయకుడు, శాసనసభ్యుడు. భారత్ రాష్ట్ర సమితి నుండి ఆర్మూర్ శాసనసభ నియోజకవర్గం ఎమ్మెల్యేగా ప్రాతినిథ్యం వహిస్తున్నాడు.
జననం - కుటుంబ నేపథ్యం
జీవన్‌రెడ్డి 1976, మార్చి 7న వెంకటరాజన్న, రాజాబాయి దంపతులకు తెలంగాణ రాష్ట్రం నిజామాబాద్ జిల్లా, ఆర్మూరు మండలంలోని జంకంపేట్ గ్రామంలో జన్మించాడు.ఈయన తండ్రి వెంకట రాజన్న భారత జాతీయ కాంగ్రెస్ పార్టీ తరపున జంకంపేట్ గ్రామ ఉపసర్పంచ్ గా పనిచేయగా, మామ యల్ల రాములు కాంగ్రెస్ పార్టీ తరపున ఆర్మూరు ఎం.పి.పి. గా పనిచేశాడు.
విద్యాభ్యాసం
ఈయన ఉస్మానియా విశ్వవిద్యాలయం నుండి న్యాయవాదిగా పట్టభద్రుడైన జీవన్‌రెడ్డి, నిజామాబాద్ బార్ కౌన్సిల్ సభ్యుడిగా పనిచేశాడు.
వ్యక్తిగత జీవితం
జీవన్ రెడ్డికి రజితారెడ్డితో వివాహం జరిగింది. వారికి ఇద్దరు కుమార్తెలు అనౌషికా రెడ్డి, అనణ్య రెడ్డి ఉన్నారు.
రాజకీయ ప్రస్థానం
ఎ. జీవన్‌రెడ్డి టీఆర్‌ఎస్‌ యువజన విభాగం జిల్లా అధ్యక్షుడు, ఆర్మూర్‌ నియోజకవర్గం ఇన్‌చార్జిగా పని చేసి 2014లో జరిగిన అసెంబ్లీ ఎన్నికల్లో తెలంగాణ రాష్ట్ర సమితి పార్టీ తరపున ఆర్మూర్ శాసనసభ నియోజకవర్గం నుండి పోటీచేసి భారత జాతీయ కాంగ్రెస్ అభ్యర్థి కేతిరెడ్డి సురేష్‌రెడ్డిపై 13,964 ఓట్ల మెజారిటీతో గెలిచాడు. 2018లో జరిగిన తెలంగాణ ముందస్తు ఎన్నికలులో టిఆర్ఎస్ పార్టీ టికెట్ పై పోటీచేసి సమీప కాంగ్రెస్ పార్టీ అభ్యర్థి ఆకుల లలిత పై 28,795 ఓట్ల మెజారిటీతో గెలుపొందాడు.
మూలాలు
వర్గం:తెలంగాణ రాష్ట్ర సమితి రాజకీయ నాయకులు వర్గం:రాజకీయ నాయకులు వర్గం:జీవిస్తున్న ప్రజలు వర్గం:1976 జననాలు వర్గం:నిజామాబాదు జిల్లా రాజకీయ నాయకులు వర్గం:నిజామాబాదు జిల్లా నుండి ఎన్నికైన శాసన సభ్యులు వర్గం:తెలంగాణ శాసన సభ్యులు (2014) వర్గం:తెలంగాణ శాసన సభ్యులు (2018) వర్గం:నిజామాబాదు జిల్లా న్యాయవాదులు వర్గం:నిజామాబాదు జిల్లా వ్యాపారవేత్తలు
విక్రమ్
విక్రమ్ (ఆంగ్లం: Vikram) దక్షిణ భారతదేశానికి చెందిన ప్రముఖ నటుడు. పలు తెలుగు, తమిళ సినిమాల్లో నటించాడు. తెలుగు సినిమా శివపుత్రుడు తమిళ మూలమైన పితామగన్ చిత్రానికి గాను జాతీయ ఉత్తమ నటుడిగా అవార్డు అందుకున్నాడు.
వ్యక్తిగత జీవితం
తమిళనాడు లోని రామనాథపురం జిల్లా పరమకుడి ఆయన స్వస్థలం. ఇదే ఊరు నుంచి ముగ్గురు జాతీయ ఉత్తమ నటులుండటం విశేషం. వారు చారుహాసన్, కమల్‌హాసన్, సుహాసిని. విక్రం తండ్రి వినోద్ రాజ్ పలు తమిళ, కన్నడ చిత్రాల్లో నటించారు. నృత్యరంగంలోనూ ఆయనకు గుర్తింపు ఉంది. 2017 డిసెంబరు 31 న మరణించాడు. ఆయన చదువుకున్నది యార్కాడ్ లో. చెన్నై లోని లయోలా డిగ్రీ కళాశాల నుంచి బీఏ ఆంగ్ల సాహిత్యంలో పట్టా పుచ్చుకున్నాడు. ఎంబీఏ కూడా అక్కడే చదివాడు.
విక్రమ్ కు ఆ అవార్డు రావడం వెనుక ఇరవయ్యేళ్ళ నిర్విరామమైన కృషి ఉంది. చదువుకోసం చెన్నైలో ఉన్నప్పుడు హాలీవుడ్ సినిమాలు పిచ్చిగా చూసేవాడు. చిన్నప్పటి నుంచి చదువు మీద కన్నా ఇతర వ్యాపకాల మీద ఎక్కువగా సమయం గడిపేవాడు. కరాటే, ఈత పోటీల్లో ప్రథముడిగా నిలిచేవాడు. గిటార్, పియానో వాయించడం నేర్చుకున్నాడు. తరచూ నాటకాల్లో నటించేవాడు. వాటిలో చాలా భాగం ఆంగ్ల నాటకాలే. విక్రమ్ తండ్రి వినోద్ నటుడు కావాలనుకున్నారు కానీ చివరకు ఇంజనీరుగా స్థిరపడ్డారు.
ఇష్టాలు
విక్రమ్ కు బైక్ మీద స్వారీ అంటే చాలా ఇష్టం. ఆయనకు బాగా ఇష్టమైన బైక్ రాజ్‌దూత్.
సినిమాలు
తెలుగులో విక్రమ్ మొదటి సినిమా దాసరి నారాయణరావు దర్శకత్వం వహించిన అక్క పెత్తనం చెల్లెలి కాపురం. ఇందులో రాజేంద్రప్రసాద్ స్నేహితుడి పాత్రలో నటించాడు విక్రమ్. హీరోగా చేసిన చిరునవ్వుల వరమిస్తావా అనే సినిమా కొన్ని కారణాల వలన ఇప్పటికీ విడుదల కాలేదు. దాసరి నారాయణరావు దర్శకత్వం వహించిన బంగారు కుటుంబం సినిమాలో అక్కినేని నాగేశ్వరరావుతో కలిసి నటించడం ఒక గొప్ప అనుభూతి నిచ్చిందని చెబుతారాయన.
మూలాలు
వర్గం:1966 జననాలు వర్గం:తెలుగు సినిమా నటులు వర్గం:తమిళ సినిమా నటులు వర్గం:జీవిస్తున్న ప్రజలు వర్గం:కళైమామణి పురస్కార గ్రహీతలు
మహబూబాబాదు జిల్లా గ్రామాల జాబితా
గ్రామాల జాబితా
వర్గం:తెలంగాణ గ్రామాలు
అరూప్ కుమార్ గోస్వామి
అరూప్ కుమార్ గోస్వామి (జననం 1961 మార్చి 11) భారతీయ న్యాయమూర్తి. 2021 జనవరి 6 నాడు ఆంధ్రప్రదేశ్ హైకోర్టు ప్రధాన న్యాయమూర్తిగా బాధ్యతలు స్వీకరించాడు. దీనికి ముందు సిక్కిం హైకోర్టు ప్రధాన న్యాయమూర్తిగా పనిచేశాడు.
వృత్తి జీవితం
1981 లో గౌహతి విశ్వవిద్యాలయం పరిధిలోని కాటన్ కాలేజీ నుండి ఎకనామిక్స్ (ఆనర్స్) లో పట్టభద్రుడయ్యాడు. 1985 లో గౌహతిలోని ప్రభుత్వ న్యాయ కళాశాల నుండి ఎల్ఎల్‌బి డిగ్రీ పొందాడు. 16.8.1985 న అస్సాం, నాగాలాండ్, మేఘాలయ, మణిపూర్, త్రిపుర, మిజోరం, అరుణాచల్ ప్రదేశ్ బార్ కౌన్సిల్‌లో న్యాయవాదిగా చేరాడు. ప్రధానంగా సివిల్, క్రిమినల్, రాజ్యాంగ, ఉద్యోగసేవల విషయాలపై న్యాయవాదిగా పనిచేశాడు.
24.01.2011 న గౌహతి హైకోర్టు అదనపు న్యాయమూర్తిగా నియమితుడయ్యాడు. 07.11.2012 నాటికి శాశ్వత న్యాయమూర్తి అయ్యాడు.
తాత్కాలిక గౌహతి హైకోర్టు ప్రధాన న్యాయమూర్తిగా రెండు సార్లు - 06.09.2018 నుండి 29.10.2018 వరకు, 24.05.2019 నుండి 06.10.2019 వరకు పనిచేశాడు
2019 అక్టోబరు 15 న సిక్కిం హైకోర్టు కొత్త ప్రధాన న్యాయమూర్తిగా ప్రమాణ స్వీకారం చేశాడు.
2020 డిసెంబరు 31 న ఆంధ్రప్రదేశ్ హైకోర్టు ప్రధాన న్యాయమూర్తిగా బదిలీ అయ్యాడు. 2021 జనవరి 6 న ప్రమాణ స్వీకారం చేశాడు.
మూలాలు
వర్గం:1961 జననాలు వర్గం:జీవిస్తున్న ప్రజలు
రెండవ పులకేశి
రెండవ పులకేశి (ఆంగ్లం :Pulakesi II) (కన్నడ భాష : ಇಮ್ಮಡಿ ಪುಲಿಕೇಶಿ ) (సా.శ. 610 - 642 CE) చాళుక్యుల లో అత్యంత ప్రధానమైన రాజు. బదామి చాళుక్యుల కాలంలో ఇతడు రాజైన తరువాత, దాదాపు దక్షిణ భారతం (దక్కను) అంతయూ ఇతడి ఆధీనంలోకి వచ్చింది.
ప్రారంభపు జీవితం, రాజ్యసంక్రమణ
ఎరెయ్య, పట్టాభిషేకం సమయాన 'పులకేశి' గా ప్రకటించుకున్నాడు, చాళుక్య రాజైన కీర్తివర్మన్ కుమారుడు. కీర్తివర్మన్ సా.శ. 597లో మరణించాడు, అప్పటికి ఎరెయ్య బాలుడే, కీర్తివర్మన్ తమ్ముడు మంగలేశ రాజ్యపగ్గాలు చేపట్టాడు. మంగలేశ రాజరికంలో ఆరితేరినవాడు, తన రాజ్యాన్ని బాగా విస్తరించాడు. ఎరెయ్య యుక్తవయస్కుడు కాగానే రాజ్యాన్ని పొందాలని ఆకాంక్షించాడు. కాని మంగలేశ, విశాల రాజ్యాన్ని యువరాజుకు ఇవ్వడానికి శంకించాడు. తానే రాజ్యాన్ని ఏలాలని నిశ్చయించాడు, తన తరువాత తన కుమారుడిని యువరాజుగా ప్రకటించాడు. ఎరెయ్య, కోలారు లోని బాన ప్రాంతంలో ఆశ్రయం పొంది, అక్కడ సైన్యాన్ని పోగుచేయడం ప్రారంభించాడు. తన పినతండ్రిపై యుద్ధాన్ని ప్రకటించాడు. పెద్దవడుగూరు శిలాశాసనాల ప్రకారం, మంగలేశుడు ఎలపట్టు యుద్ధంలో చంపబడ్డాడు, ఎరెయ్య విజయుడయ్యాడు. ఎరెయ్య సింహాసనాన్ని అధిష్టించి "పులకేశి 2"గా మార్చుకొని "చాళుక్య పరమేశ్వర" అనే బిరుదును ఆపాదించుకున్నాడు.
స్థిరీకరణ
రాజుగా ప్రమాణం చేసినతరువాత, పులకేశి ఎన్నో అవాంతరాలను ఎదుర్కొన్నాడు. తన రాజ్యంలోని అంతర్యుద్ధాలు, తనకు ఎంతో తోడ్పాటునందించాయి, చాళుక్యులతో విభేదించే చాలా వర్గాలు పులకేశికి దగ్గరయ్యాయి. 634 నాటి ఐహోలు శిలాశాసనాలలో ఇలా వ్రాసివుంది, "శత్రువుల ప్రపంచమంతా అంధకారంలో చుట్టబడినది". మంగలేశుడి మిత్రులైన అప్పాయిక, గోవింద లను ఎదుర్కొన్నాడు. భీమానది ఒడ్డున వీరితో పోరాడాడు, గోవింద లొంగిపోగా, అప్పాయిక యుద్ధభూమి నుండి పారిపోయాడు.
విస్తరణ
తన స్థానాన్ని స్థిరం చేసుకుని పులకేశి, తన సైనిక బలగాలను పెంచుకున్నాడు. తన రాజ్యప్రాంతాలను విశాలీకరించడానికి పూనుకున్నాడు. ఈ విషయాలు సా.శ. 634 కాలంనాటి "ఐహోలు శిలా శాసనాల"లో వర్ణించబడ్డాయి. ఈ శాసనాలు, పులకేశి ఆస్థానకవియైన రవికీర్తి వ్రాశాడు. ఇందులో రవికీర్తి కవితలు కూడా కానవస్తాయి. ఈ శిలాశాసనాలు సంస్కృతభాష, కన్నడభాష లిపియైన "హాలె"లో వ్రాయబడ్డాయి. ఈ శిలాశాసనాలు రెండవ పులకేశి రాజ్యానికి చెందిన అనేక విషయాలకు ప్రాథమిక వనరులు.
పశ్చిమాన దండయాత్రలు
బనవాసికి చెందిన కాదంబులకు, తలకాడ్ కు చెందిన గంగాలకు దక్షిణ కనరాకు చెందిన అలుపా లను అణచివేశాడు. కొంకణ్ కు చెందిన మౌర్యులను ఓడించాడు. పూరీ రేవు (నవీన ఎలిఫెంటా దీవులు) ను స్వాధీన పరచుకున్నాడు. లాతాలు గుర్జారాలు, మాళవాలపై ఆక్రమణలు చేశాడు. తద్వారా తన రాజ్యాన్ని గుజరాత్ వరకు విస్తరించాడు. (చరిత్రకారులు:Dr. R.C. Majumdar and Dr. Sircar.) గంగారాజ్యానికి చెందిన పాలకుడు దుర్వినిత తన కుమార్తెకు పులకేశికిచ్చి ఇచ్చి వివాహం చేశాడు. వీరి సంతానం మొదటి విక్రమాదిత్యుడు.
తూర్పు దక్కను
పాండువంశీయులు పాలించే కోసలను జయించాడు. తూర్పు గంగకు చెందిన కళింగ, పిఠాపురం కోటలను జయించాడు. విష్ణుకుండినుల అణచివేశాడు, వేంగి ప్రాంతాలకు చెందిన కూనాల ప్రాంతాలనూ జయించాడు. జయించిన తూర్పు ప్రాంతాలకు అధిపతిగా తన తమ్ముడు కుబ్జ విష్ణువర్ధనుడుని నియమించాడు (ఇతడికి బిట్టసారుడు అనికూడా పేరు కలదు) (631). ఈ విష్ణువర్ధనుడు తూర్పు చాళుక్యుల రాజ్యాన్ని స్థాపించాడు.
దక్షిణాది దండయాత్రలు
దక్షిణాన తన జైత్రయాత్రను కొనసాగిస్తూ పులకేశి పల్లవుల రాజైన మహేంద్రవర్మన్ 1ను పుల్లలూర్ యుద్ధంలో ఓడించాడు. ఈ పుల్లలూర్, పల్లవుల రాజధానికి కేవలం 25 కి.మీ.దూరంలో వుండినది. ఘోరయుద్ధం జరిగింది. మహేంద్రవర్మన్ తన రాజధానిని రక్షించుకున్ననూ అనేక ప్రాంతాలను కోల్పోవలసి వచ్చింది. పులకేశికి పశ్చిమం నుండి గంగైరాజు దుర్వినిత దక్షిణం నుండి పాండ్యరాజు జయంతి వర్మన్ సహాయపడ్డారు. పల్లవుల రాజధాని కాంచీపురం జయించిననూ, పూర్తిగా పల్లవరాజ్యాన్ని పొందలేకపోయాడు. ఈ ప్రాంతాలను జయించి, పులకేశి తిరుగుప్రయాణమయ్యాడు.
దక్షిణభారతదేశ చరిత్రలో ఇంతపెద్ద సామ్రాజ్యాన్ని స్థాపించిన ఘనత రెండవ పులకేశికే దక్కుతుందని ప్రొఫెసర్ నీలకంఠశాస్త్రి అభిప్రాయపడ్డాడు.
హర్షవర్ధనుడితో యుద్ధాలు
పులకేశి తన దండయాత్రలను ఉత్తర దిక్కున నర్మదా నది వైపున మరల్చినపుడు, కనౌజ్ రాజైన హర్షవర్ధనుడితో ముఖాముఖి యుద్ధాలు చేయవలసివచ్చింది. హర్షవర్ధనుడి బిరుదు ఉతరపథేశ్వర. వీరివురి మధ్య నర్మదా నది వద్ద ఘోరయుద్ధం జరిగింది. హర్షవర్ధనుడు అనేక ప్రాంతాలను కోల్పోవలసి వచ్చింది. ఐహోలు శిలాశాసనాల ద్వారా తెలిసిందేమంటే, హర్షవర్ధనుడు తన హర్షాన్ని (సంతోషాన్ని) కోల్పోవలసి వచ్చింది. నర్మదానది వీరివురి రాజ్యాలకు సరిహద్దుగా మారినది. చైనా యాత్రికుడు హువాన్‌త్సాంగ్ ప్రకారం: "శిలాదిత్యరాజు (హర్షవర్ధనుడు) కృతనిశ్చయంతో పులకేశిని నిలువరించడానికి ప్రయత్నించాడు. కానీ, అతడిపై అధిపత్యాన్ని పొందలేదు, అణగద్రొక్కలేకనూ పోయాడు".
ఈ విజయంతో చాళుక్య రారాజయ్యాడు. పరమేశ్వర, సత్యశ్రాయ, పృథ్వీవల్లభ లాంటి బిరుదులు పొందాడు. దక్షిణభారతాన్నంతటినీ, మహారాష్ట్ర, మధ్యప్రదేశ్, గుజరాత్ లోని అనేక ప్రాంతాలు, గు తన రాజ్యంలో కలుపుకున్నట్లయినది. ఈ విజయాలతో ఇతను "దక్షిణపథేశ్వర" బిరుదులు పొందాడు. ఈ సంఘటనలన్నీ సా.శ. 630, 634 ల మధ్య జరిగినవి. పులకేశి, దక్షిణ కెనరాకు చెందిన అలూప రాజ్య రాకుమారిని వివాహమాడాడు.
ఓటములు
తన ఆఖరి కాలంలో పులకేశి ఎన్నో ఓటములు చవిచూశాడు. పల్లవులతో జరిగిన యుద్ధాలలో కొన్ని నిలువరింపులు చేసిననూ పల్లవసేనలు మొదటి నరసింహవర్మన్ ఆధ్వర్యంలోని సేనలు పులకేశిని ఓడించాయి. మొదటి నరసింహవర్మన్ వాతాపి (బదామి) ని ఆక్రమించాడు, రాజుగా ప్రకటించుకుని, "వాతాపికొండ" అనే బిరుదు ఆపాదించుకున్నాడు.
పులకేశి మరణము
పల్లవులతో యుద్ధం సమయంలో పులకేశి ప్రాణాలు కోల్పోయాడు. ఆ తరువాత 13 సంవత్సరాలు బదామి రాజ్యం పల్లవుల చేతిలోకొచ్చింది.
పులకేశి పర్షియా రాజు, షాహ్ ఖుస్రో 2తో రాయబారాలు సత్సంబంధాలు ఏర్పరచుకున్నాడు. ఈ విషయం అజంతా చిత్రాలలో కానవస్తుంది. చైనా యాత్రికుడు హువాన్‌త్సాంగ్ పులకేశి, అతడి రాజ్యం గురించి పొగిడాడు.
దక్షిణభారతంలో బంగారు నాణెములను ప్రవేశపెట్టిన మొదటివాడు పులకేశి. ఇతడి నాణెములలో వరాహపు బొమ్మలు వుండేవి. ఈ బొమ్మలు రాజరికపు చిహ్నాలుగా వుండేవి. అందుకే ఈ నాణెములకు 'వరహాలు' అని పేరు వచ్చింది. పులకేశికి ఐదుగురు కుమారులు, చంద్రాదిత్య, ఆదిత్యవర్మ, విక్రమాదిత్య, జయసింహ, అంబేరా. పులకేశి మరణం తరువాత, వీరు తమలో తాము పోట్లాడుకుని రాజ్యభూభాగాలను పంచుకున్నారు. పులకేశి మూడవ కుమారుడు విక్రమాదిత్య 1 642లో తన అన్నదమ్ములను ఓడించి రాజ్యాన్ని తన హస్తగతం చేసుకుని, బాదామి రాజ్యాన్ని ఏకీకరణ చేశాడు.
ఇవీ చూడండి
వర్గం:640 మరణాలు వర్గం:చాళుక్యులు వర్గం:కర్ణాటక చరిత్ర వర్గం:7 వ శతాబ్దపు భారతీయ రాజులు‎ వర్గం:భారతీయ రాజులు‎
చింతకాని మండలం (ఖమ్మం జిల్లా)
2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో  ఉండేది. ప్రస్తుతం ఈ మండలం ఖమ్మం రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో  16  రెవెన్యూ గ్రామాలు ఉన్నాయి.మండల కేంద్రం చింతకాని
గణాంకాలు
thumb|2016 పునర్వ్యవస్థీకరణకు ముందు అవిభక్త ఖమ్మం​ జిల్లా పటంలో మండల స్థానం 2011 భారత జనగణన గణాంకాల ప్రకారం మండల జనాభా- మొత్తం 	48,909 - పురుషులు 	24,180 - స్త్రీలు 	24,729
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 188 చ.కి.మీ. కాగా, జనాభా 48,909. జనాభాలో పురుషులు 24,180 కాగా, స్త్రీల సంఖ్య 24,729. మండలంలో 13,933 గృహాలున్నాయి.
అలీరాజ్‌పూర్ శాసనసభ నియోజకవర్గం
అలీరాజ్‌పూర్ శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం అలీరాజ్‌పూర్ జిల్లా, రత్లాం లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
ఎన్.జి.చందవర్కర్
thumb| ముంబై యూనివర్శిటీలోని కాన్వొకేషన్ హాల్‌లోని సర్ ఎన్‌జి చందవర్కర్ వద్ద విగ్రహం.|390x390px సర్ నారాయణ్ గణేష్ చందవర్కర్ (1855 డిసెంబరు 2- 1923 మే 4) ప్రారంభ భారత జాతీయ కాంగ్రెస్ రాజకీయవేత్త, భారత స్వాతంత్ర్య సమరయోధుడు, హిందూ సంస్కర్త. అతడిని కొందరు "పశ్చిమ భారతదేశ ప్రముఖ హిందూ సంస్కర్త" గా పరిగణిస్తారు
ప్రారంభ జీవితం
నారాయణ గణేష్ చందవర్కర్ 1855 డిసెంబరు 2 న బాంబే ప్రెసిడెన్సీ, హోనవర్ లో జన్మించాడు.అతని మేనమామ చిత్రపూర్ సరస్వత్ బ్రాహ్మణ సామాజిక వర్గానికి చెందిన మరో ప్రముఖ సంస్కర్త శ్యాంరావ్ విఠల్ కైకిని.ఇతను గౌడ సరస్వతులు కుటుంబానికి చెందినవాడు. 1881లో న్యాయ విద్య పట్టా సంపాదించడానికి కొంతకాలం ముందు ఎల్ఫిన్‌స్టోన్ కాలేజీ లో దక్షిణ ఫెలోగా పనిచేశాడు. 1885 లో ఇండియన్ నేషనల్ కాంగ్రెస్ స్థాపించడానికి కొద్దికాలం ముందు, ఇంగ్లాండ్ లో సార్వత్రిక ఎన్నికలు జరగడానికి ముందు భారతదేశం గురించి ప్రజల అభిప్రాయాన్ని తెలియజేయడానికి పంపిన ముగ్గురు వ్యక్తుల ప్రతినిధి బృందంలో ఎన్. జి. చందవర్కర్ ఒక సభ్యుడు. చందవర్కర్ పై రాసిన కాంగ్రెస్ సందేశం.
వృత్తి జీవితం
అతను బొంబాయి విశ్వవిద్యాలయ వైస్ ఛాన్సలరుగా పనిచేసాడు.అతను1900లో భారత జాతీయ కాంగ్రెస్ సంవత్సరవారీ జరిగేసభలకు అధ్యక్షుడిగా ఎన్నికయ్యాడు. ఒకసంవత్సరం తరువాత అతను బొంబాయి ఉన్నత న్యాయస్థానం ఉన్నత ధర్మాసనం పదోన్నతి పొందాడు. తరువాతి పన్నెండు సంవత్సరాలు రాజకీయాల నుండివిరామం తీసుకున్నాడు.1913వరకు న్యాయ వ్యవస్థ, వివిధ సామాజిక సమూహాలకు తన సమయాన్ని కేటాయించాడు.అతను పనిచేసిన ప్రధాన సామాజిక సమూహం ప్రార్థన సమాజ్ ("ప్రార్థన సంఘం") సంఘ నిర్వహకుడు మహాదేవ్ గోవింద్ రనడే 1901 లో మరణించిన తరువాత గణేష్ చందవర్కర్ నాయకత్వ పగ్గాలు చేపట్టాడు ఈసంస్థ బ్రహ్మ సమాజం నుండి ప్రేరణ పొందింది. హిందూసమాజ ఆధునికీకరణలో పాలుపంచుకుంది. చందవర్కర్ 1910 కొత్త సంవత్సర నైట్ హుడ్ గౌరవ బిరుదు జాబితాలో నైట్ అయ్యాడు.
తిరిగి రాజకీయాలకు
అతను1914లో భారతదేశ రాజకీయ రంగానికి తిరిగి వచ్చాడు.1918లో కాంగ్రెస్‌లో సంభవించిన విభేదాలు కారణంగా సంస్థను రెండు శిబిరాలుగా విడిపోయింది. చందవర్కర్ 1918లో సురేంద్రనాథ్ బెనర్జీ, దిన్షా వాచాతోకలిసి అఖిలభారత మోడరేట్ సమావేశానికి అధిపతి అయ్యాడు.1920లో "భారత ప్రభుత్వం నియమించిన జలియన్ వాలా బాగ్ దురాగతాలపై హంటర్ కమిటీ నివేదికకు నిరసనగా బొంబాయిలో జరిగిన బహిరంగ సభకు చందవర్కర్ అధ్యక్షత వహించారు."ఈఅంశంపై తీర్మానం చేయడానికి మహాత్మా గాంధీ స్ఫూర్తి పొందాడు.
అమరిందర్ సింగ్
కెప్టెన్ అమరిందర్ సింగ్(జననం 1942 మార్చి 11) భారతదేశానికి చెందిన రాజకీయ నాయకుడు, మిలటరీ చరిత్రకారుడు, రచయిత ప్రస్తుతం పంజాబ్ రాష్ట్ర 15వ ముఖ్యమంత్రిగా బాధ్యతలు నిర్వహిస్తున్నాడు.
వ్యక్తిగత జీవితం
అమరిందర్ సింగ్ ఫుల్కియాన్ రాజవంశానికి చెందిన మహారాజ సర్ యదావీంద్ర సింగ్ మహారాణి మొహిందర్ కౌర్ కుమారుడు. డెహ్రాడూన్లో ని ది డూన్ స్కూల్‌లో విద్యను అభ్యసించాడు అంతకు ముందు సనవర్‌లోని లోరెటో కాన్వెంట్, తారా హాల్, సిమ్లా ఇంకా లారెన్స్ స్కూల్‌కు హాజరయ్యాడు. ఇతనికి ఒక కుమారుడు, ఒక కుమార్తె. ఇతని భార్య ప్రేణీత్ కౌర్ లోక్ సభ సభ్యురాలిగా పని చేసింది, 2009 నుండి 2012 వరకు కేంద్ర విదేశాంగ శాఖ మంత్రిగా బాధ్యతలు నిర్వహించింది.
ఆర్మీలో
సింగ్ నేషనల్ డిఫెన్స్ అకాడమీ నుండి గ్రాడ్యుయేషన్ పూర్తి చేసిన వెంటనే ఆర్మీలో చేరాడు. 1963 నుండి 1966 వరకు భారత ఆర్మీ సిఖ్ రెజిమెంటులో పనిచేశాడు. డిసెంబర్ 1964 నుండి జనరల్ ఆఫీసర్ కమాండింగ్-ఇన్-చీఫ్ వెస్ట్రన్ కమాండ్లో, ఆ తరువాత లెఫ్టినెంట్ జనరల్గా కూడా పనిచేశాడు. 1965 ఇండో-పాకిస్తాన్ యుద్ధంలో పాల్గొన్నాడు.
రాజకీయంలో
అమరిందర్ సింగ్ చిన్ననాటి స్నేహితుడైన రాజీవ్ గాంధీ ద్వారా సింగ్ కాంగ్రెస్ పార్టీలో చేరాడు. 1980లో సింగ్ మొట్టమొదటిసారి లోక్సభ సభ్యునిగా ఎన్నికయ్యాడు 1984 ఆపరేషన్ బ్లూ స్టార్ జరిగే సమయంలో కాంగ్రెస్ కు వ్యతిరేకంగా గా లోక్సభ కి రాజీనామా చేశాడు. ఆ తర్వాత శిరోమణి ఆకలి దళ్ పార్టీలో చేరి రాష్ట్ర వ్యవసాయ, పంచాయతీ శాఖ మంత్రిగా బాధ్యతలు చేపట్టాడు.
1992లో ఆకలి దళ్ పార్టీతో విభేదాలు ఏర్పడి శిరోమణి అకాలీదళ్ పబ్లిక్ అనే ఇంకొక  గ్రూప్ ని ఏర్పరిచాడు, ఆ తర్వాత 1998 లో ఈ పార్టీ  కాంగ్రెస్లో విలీనం చేయబడింది. పంజాబ్ ప్రదేశ్ కాంగ్రెస్ కమిటీ అధ్యక్షుడిగా 1999 నుండి 2002 వరకు ఆ తర్వాత 2010 నుంచి 2013 వరకు మళ్ళి 2017 నుండి 2017 వరకు బాధ్యతలు నిర్వహించాడు. 2002లో మొదటిసారి పంజాబ్ ముఖ్యమంత్రిగా ఎన్నికయ్యాడు.
2015 నవంబర్ 27న పంజాబ్ కాంగ్రెస్ పార్టీ అధ్యక్షుడిగా ఉన్న సింగ్ 2017 మార్చిలో జరిగిన  రాష్ట్ర  శాసనసభ ఎన్నికల  ప్రచారంలో నాయకత్వం వహించి పార్టీని గెలిపించాడు.
2017 మార్చి 16 న పంజాబ్ రాష్ట్ర 26 ముఖ్యమంత్రిగా చండీగర్ లో అమరిందర్ సింగ్ ప్రమాణ స్వీకారం చేశాడు. ఆయన సెప్టెంబర్ 19, 2021న ముఖ్యమంత్రి పదవికి రాజీనామా చేశాడు.
అమరిందర్ సింగ్ 2022 పంజాబ్ శాసనసభ ఎన్నికల్లో పటియాలా నియోజకవర్గం నుండి పంజాబ్ లోక్ కాంగ్రెస్ తరపున పోటీ చేసి ఆమ్ ఆద్మీ పార్టీ అభ్యర్ధి అజిత్ పాల్ సింగ్ కోహ్లీ చేతిలో 19, 797 ఓట్ల తేడాతో ఓడిపోయాడు.
మూలాలు
వర్గం:1942 జననాలు వర్గం:పంజాబ్ ముఖ్యమంత్రులు వర్గం:రాజకీయ నాయకులు
సాక్షి (సినిమా)
బాపు దర్శకత్వంలో ఘట్టమనేని కృష్ణ, విజయనిర్మల ప్రధానపాత్రలుగా 1967లో విడుదలైన సినిమా సాక్షి. సాక్షి బాపు దర్శకుడిగా తీసిన మొట్టమొదటి చిత్రం. ఈ చిత్రం తీసే సమయానికి కృష్ణగాని, విజయనిర్మల గాని ప్రేక్షకులకి అంతగా తెలియదు. ఈ సినిమాలో వీరిద్దరూ ఏవిధమైన మేకప్ లేకుండా నటించారు. రంగారావు అనే నటుడు ఈ చిత్రంలో కరణం పాత్రను పోషించి,ఈ సినిమా పేరునే ఇంటి పేరుగా చేసుకుని సాక్షి రంగారావుగా ప్రసిద్ధికెక్కాడు.
అభివృద్ధి
ముళ్ళపూడి వెంకటరమణ ఆంగ్ల చలనచిత్రం high noon అనుసరించి సాక్షి అనే కథను రాశారు. సాక్షి చిత్రకథను చాలావరకూ ఆ సాక్షి కథనే ఆధారంగా చేసుకుని తయారుచేసుకున్నారు. కనుక ఈ సినిమా మూలకథాంశంపై హై నూన్ ప్రభావం ఉందని చెప్పవచ్చు. కథలో చివరకు కథానాయకుడి పాత్ర కూడా మంచి పాత్ర కాదన్న విషయం తెలుస్తుంది. ఐతే సినిమాకు అనుగునంగా ఆ విషయాన్ని తీసివేసి సినిమా కథానాయకుడిని అమాయకుడిగా నిలిపారు.
అప్పటికి పెద్ద హీరోలతో తీస్తున్న భారీ బడ్జెట్ సినిమాలు పరాజయం పాలవుతూండడంతో నవయుగ డిస్ట్రిబ్యూటర్స్ వారు చిన్న బడ్జెట్లో తీసే సినిమాలకు ఫైనాన్స్ చేద్దామన్న పాలసీకి వచ్చారు. దాంతో బాపురమణలు వారిని ఈ సినిమా కథతో సంప్రదించారు. ఆ మీటింగ్ లో భాగంగా నవయుగ ప్రతినిధులు "మీకు అక్కినేని నాగేశ్వరరావు, దుక్కిపాటి మదుసూదనరావు తెలుసు కదా, పైగా అక్కినేని జీవితచరిత్ర కూడా రాసినట్టున్నారు, మరి వారికి ఈ ప్రయత్నాలు తెలుసా?" అని అడిగారు. దానికి రమణ-తెలియదని, చెప్పలేదని, లక్షలతో వ్యాపారమైన సినిమారంగంలో ఇలాంటి సిఫార్సులు నాకిష్టంలేదని, నచ్చితే అవకాశమివ్వమని సమాధానం చెప్పారు. అంతటి సినీతారలు తెలిసినా, నిజాయితీగా అవకాశం అడగడం నచ్చి వారు ఫైనాన్స్ చేయడానికి ముందుకువచ్చారు. సినిమా పూర్తిగా అవుట్-డోర్ లో షూటింగ్ చేసి, కొత్తవారిని హీరోహీరోయిన్లుగా పెట్టుకుని, పాటలు లేకుండా తీస్తామన్నారు. కథ విన్నాకా, వారు అవుట్-డోర్ షూటింగ్, కొత్తవారు వరకూ సరే కానీ పాటలు లేకపోవడం తెలుగువారు అంగీకరించలేరని చెప్పడంతో, ట్రీట్ మెంట్లో మార్పులు చేసుకుని పాటలు కూడా చేర్చారు. అలాగే బాపు అంతకుముందు ఎక్కడా పనిచేయకపోవడంతో, రమణనే దర్శకత్వం వహించి బాపును సహాయకునిగా తీసుకోమనీ అడిగారు. బాపుకు దర్శకత్వం మీదున్న పట్టు తనకు లేదని, తాను రచయితనేనని చెప్పి ఒప్పించారు. అయితే ఇందరు కొత్త టెక్నీషియన్లతో పనిచేయడంలో కనీసం కెమేరామాన్ అయినా సీనియర్ని తీసుకోవాలని, అన్నపూర్ణ చిత్రాలకు ఛాయాగ్రాహకులైన సెల్వరాజ్ పేరు సూచించారు. అలాగే తీసుకున్నారు. బాపురమణలు ఇతర సన్నిహితులు కలిపి పాతికవేల రూపాయలు ఆంధ్రాబ్యాంకు ఖాతాలో జమచేసి ఆ రసీదు పంపగా నవయుగ డిస్ట్రిబ్యూషన్ సంస్థ రూ.50వేలు ఫైనాన్స్ చేసింది. దాంతో సినిమా ప్రారంభమైంది.
చిత్రీకరణ
పులిదిండి గ్రామంలో సాక్షి చిత్రీకరణ సాగింది. ఈ సినిమా స్క్రిప్ట్ పని పూర్తిచేసి, ఫైనాన్సు చేసేందుకు నవయుగ వారిని ఒప్పించగానే బాపురమణలు ఓ మ్యాప్ గీసుకున్నారు. సినిమాలో అనుకున్న గ్రామం ఎలావుంటుంది అన్న మ్యాప్ అది. అందులో బల్లకట్టు ఉన్న ఓ కాలవ, కాలవ దగ్గర రేవులో ఓ పెద్ద మర్రిచెట్టు, రేవు నుంచి ఊరికి చిన్న బాట, ఊళ్ళో ఓ చిన్న గుడి, గుడికో మండపం.. ఇలా తమ సినిమా కథకు అవసరమైన పల్లెటూరిని మ్యాప్ గా గీశారు. గోదావరి పరిసరాల్లో ప్రభుత్వ ఇరిగేషన్ డిపార్ట్ మెంటులో పనిచేసి అప్పటికి సీలేరు ప్రాజెక్టు ఇంజనీరుగా పనిచేస్తున్న బాపు రమణల బాల్యమిత్రుడు, రచయిత బి.వి.ఎస్.రామారావును ఆ మ్యాప్ ని పోలిన ఊరు వెతకాల్సిందిగా కోరారు. రామారావు ఉద్యోగానికి సెలవుపెట్టి అలాంటి ఊరి కోసం రాజమండ్రి వచ్చేసి ఇరిగేషన్ కాంట్రాక్టర్ గా పరిచయస్తులైన కలిదిండి రామచంద్రరాజుకు అలాంటి ఊరిని వెతుకుదాం సాయపడమని అడిగారు. ఆ మ్యాప్ చూసినాకా మ్యాపును పోలినట్టుగా తమ ఊరు పులిదిండే ఉందని సూచించారు. అయితే బాపురమణలు వచ్చి సినిమా చిత్రీకరించాల్సిన గ్రామం ఎంచుకోవాల్సివుంటుంది కనుక అందుకోసం వెతికేందుకు ఆయన గ్రామంలో స్వంత ఇంట్లోనే వారికి బస ఏర్పాటుచేశారు. కాలవరేవుల్లో బొబ్బర్లంక, పిచికలలంక, ఆత్రేయపురం, ఆలమూరు, పులిదిండి, కట్టుంగ వంటి గ్రామాలను చూశారు. చివరకి పులిదిండి గ్రామాన్నే ఎంచుకున్నారు. సినిమాకు అవసరమైన కొన్ని సెట్లు బి.వి.ఎస్.రామారావు వేశారు. ఈ సెట్ ఎంత సహజంగా కుదిరేలా ప్రయత్నించారంటే సినిమాలో కథానాయకుడి గుడిసె సెట్ వేసినప్పుడు, దాన్ని పాతబడిన ఇల్లుగా చూపేందుకు గ్రామంలోని పాతబడిపోయిన పాడైన గుమ్మం ఆ ఇంటివారిని అడిగి తీసుకుని వినియోగించారు. అలానే ఆ గుమ్మాన్నిచ్చిన వారికి కొత్త గుమ్మాన్ని ఏర్పాటుచేశారు. ఈ సినిమా చిత్రీకరించేందుకు ముందు బాపుకు సినిమా దర్శకత్వ విభాగంలో పనిచేసిన అనుభవమేదీ లేదు. కేవలం సినిమా విద్యార్థిగా, ఔత్సాహికునిగా ప్రారంభమై ఎవరి వద్దా అసిస్టెంటుగా పనిచేయకుండానే సినిమాల్లో అడుగుపెట్టారు. ఆయనకు షాట్ తీసే విధానాల గురించి కొంత మౌలికమైన విషయాలను ఆదుర్తి సుబ్బారావు అసిస్టెంటుగా పనిచేసిన కబీర్ దాస్ నేర్పారు. సినిమాలో మొదట అమ్మకడుపు చల్లగా అత్తకడుపు చల్లగా పాట చిత్రీకరణతో ప్రారంభించి దాదాపు 19రోజుల్లోనే షూటింగ్ పూర్తిచేసుకుని విడుదలైంది.
బడ్జెట్
సినిమా బడ్జెట్ మొదట రూ.2లక్షల 50వేలుగా అంచనా వేసుకున్నారు. నిర్మాతలుగా బాపురమణలకు ఇదే మొదటి చిత్రం కావడంతో ఫైనాన్స్ చేసేందుకు నవయుగ డిస్ట్రిబ్యూటర్స్ వారిని సంప్రదించారు. వారు అంగీకరించి బాపురమణలు రూ.25వేలు పెట్టుబడి పెట్టగానే రూ.50వేలు విడుదల చేశారు. అయితే మొట్టమొదట బాపురమణలు టెక్నీషియన్లకు, ఆర్టిస్టులకు ఎవరికైనా రూ.పదివేలు లోపే రెమ్యూనరేషన్ ఉండేలా ఎంచుకోవాలనుకున్నారు. దర్శకుడు బాపుకు రూ.10వేలు, సంగీత దర్శకుడు మహదేవన్ కు రూ.10వేలు, రచయిత రమణకు రూ.7వేలుగా అంచనా వేసుకున్నారు. అయితే నవయుగ వారు కొత్త దర్శకుడు కాబట్టి సీనియర్ని ఛాయాగ్రాహకుడిగా పెట్టుకోమనడం, అందుకు సెల్వరాజ్ ను అనుకోవడం జరిగింది. ఆయన అప్పటికే రూ.16వేలు తీసుకుంటున్న టెక్నీషియన్ కావడంతో అందుకు తగ్గట్టుగా బడ్జెట్ పెరిగింది. సినిమాలో కథానాయకునిగా పనిచేసిన రోజుల్లో కృష్ణ కొత్తనటుడు కావడంతో రూ.4వేలు, అప్పటికే బి.ఎన్.రెడ్డి వంటి ప్రతిష్ఠాత్మక దర్శకుని వద్ద పనిచేసిన నటి కావడంతో విజయనిర్మలకు రూ.6వేలు పారితోషికం ఇచ్చారు. షూటింగ్ 16రోజులు గడిచేసరికి దాదాపు రూ.లక్ష లోపుగా ఖర్చయింది. 16వ రోజున ప్రింట్ అయ్యి, ఒక వరసలో అమర్చిన ఫిలం డైరెక్టర్ ఆఫ్ ఛాయాగ్రహణంగా చేస్తున్న సెల్వరాజ్ సినిమా చిత్రీకరిస్తున్న పులిదిండికి రప్పించారు. చాలా అందంగా వచ్చినాయనిపించి, సౌండ్ ట్రాక్ 35 మీద కాకుండా సామాన్యమైన టేప్ రికార్డర్ పై రికార్డు చేసి జతచేసేశారు. దాన్ని నవయుగ డిస్ట్రిబ్యూషన్స్ మేనేజర్లు శర్మ, నర్సయ్యలకు టూరింగ్ టాకీసులో చూపించారు. సరైన సౌండ్ లేని ఆ సినిమా చూడడంతో వారికి అది నచ్చకపోగా, అప్పటివరకూ ఇచ్చిన డబ్బు మూడునెలల్లో తిరిగి ఇచ్చేయాలని మిగిలిన పెట్టుబడి కోసం వేరెవరినైనా చూసుకోమని తేల్చి చెప్పేశారు.
ప్రచారం
చిత్రకారునిగా ప్రసిద్ధుడైన బాపు అప్పటికే పబ్లిసిటీ డిజైనర్ గా పలు సినిమాల పోస్టర్లు చిత్రీకరించారు. ఆయన తన తొలి సినిమాకు విభిన్నమైన చిత్రాలతో వాల్ పోస్టర్లను డిజైన్ చేశారు. సినిమా గురించి "19 రోజుల్లోనే చిత్రీకరణ పూర్తిచేసుకున్న సినిమా" అంటూ కూడా పబ్లిసిటీ చేసుకున్నారు. అయితే ఆ పబ్లిసిటీకి పరిశ్రమ వర్గాల నుంచి విమర్శలు ఎదురయ్యాయి. ప్రముఖ దర్శకుడు బి.ఎన్.రెడ్డి బాపురమణలతో "వై, 19 రోజులు కాకుంటే మరో రెండొందల రోజులు తీయండి. మీరెంత బాగా తీశారన్నది పాయింటు తప్ప ఎన్ని రోజులు తీశారన్నది కాదు" అన్నారు. ప్రముఖ రచయిత, నిర్మాత చక్రపాణి "ఎన్ని రోజులు తీస్తే అన్ని రోజులే ఆడుద్ది" అంటూ వ్యాఖ్యానించారు.
పంపిణీ, థియేటర్లు
సినిమాను ప్రధానంగా నవయుగ డిస్ట్రిబ్యూషన్స్ అనుబంధ సంస్థ శ్రీఫిలింస్ డిస్ట్రిబ్యూషన్స్ వారు విడుదల చేశారు. సినిమా నిర్మాణ దశలో ఉండగానే రికార్డింగ్ థియేటర్లో పాటలు విని బావున్నాయని మెచ్చుకుని సినిమా నిర్మాతల్లో ఒకరైన సురేష్ కుమార్ తమ్ముడు బెనర్జీ మైసూర్ ప్రాంతంలో సినిమా హక్కులు కొంటానన్నారు. అయితే ఆయన విడుదల సమయం దగ్గరపడుతున్నా ఆ విషయంపై ముందుకుకదలి డబ్బు ఇవ్వకపోవడంతో వేరే డిస్ట్రిబ్యూటర్లను వెతుక్కునే పనిలో నిర్మాతలు పడ్డారు. ప్రధాన పంపిణీదారులైన శ్రీఫిలంస్ వారు సినిమా బావుందనీ, త్వరగా విడుదల చేయాలని తొందరపడుతూంటే వేరే మైసూర్ పంపిణీ విషయమై తర్జనభర్జనలు సాగాయి. ఒకరోజు మైసూరు ప్రాంతంలో సినిమా హాళ్ళూ, పంపిణీ వ్యాపారం ఉన్న భక్తవత్సల, సురేంద్ర బ్రదర్స్ వచ్చి సినిమా చూశారు. వారు వాహినీ స్టూడియోకు చెందిన మూలా నారాయణస్వామి తమ్ముడు మూలా రంగప్ప కొడుకులు. భక్తవత్సలకు సినిమా విపరీతంగా నచ్చి, తాను మైసూర్ ప్రాంతంలో పంపిణీ తీసుకుంటానన్నారు. అప్పటికి బెనర్జీ ఇరవైవేల రూపాయలు లోపే ఇస్తానన్నా అవసరాల రీత్యా ఒప్పుకున్న రమణ ఆయన ఎంతకావాలి అని అడిగేసరికి రూ.25వేలు అడిగి ఒప్పించారు. దాంతో మైసూర్ ప్రాంతంలో శారదా మూవీస్ ద్వారా విడుదల చేశారు.
కథ
గ్రామంలో పడవ నడిపేవాడు కృష్ణ. అతన్ని ప్రేమించే అమ్మాయి విజయ నిర్మల. ఊరి రౌడీ, లారీ డ్రైవరు జగ్గారావు. విజయ నిర్మల ఇతని చెల్లెలు. రౌడీ హత్య చేస్తుండగా చూసిన కథానాయకుడు, న్యాయస్థానానికి వెళ్ళి సాక్ష్యం చెప్తాడు. రౌడీకి జైలు శిక్ష పడుతుంది. కాని, రౌడీ జైలు నుంచి తప్పించుకుని వస్తున్నాడని తెలిసిన జనం, అప్పటిదాకా మెచ్చుకున్నవారే, ప్రాణ భయంతొ ఉన్న పడవాడికి ఆశ్రయం ఇవ్వటానికి నిరాకరిస్తారు. ఇక రౌడీ చేతులో ఎట్టాగో చావు తప్పదని నిబ్బరంగా ఉన్న పడవ వాడు, రౌడీ వచ్చి తన్నటం మొదలు పెట్టేసరికి, భయంలోంచి వచ్చిన తప్పనిసరి ధైర్యంతో తాగి ఉన్న రౌడీని తనకున్న శక్తి యావత్తూ వినియోగించి దెబ్బలు వేస్తాడు. ఆ రౌడీ చచ్చిపోతాడు.
విశేషాలు
సాక్షి సినిమాలో తొలిసారి వెండితెరపై జంటగా నటించిన కృష్ణ, విజయ నిర్మల తదనంతరం ప్రేమించి వివాహం చేసుకున్నారు. సాక్షి సినిమా కోసం సందర్భంగా పులిదిండి గ్రామంలో నాయికా నాయికల మధ్య వివాహాన్ని చిత్రీకరించిన ఆలయంలోనే దరిమిలా కృష్ణ, విజయనిర్మల నిజజీవితంలోనూ పెళ్ళిచేసుకోవడం విశేషం.
గీతరచన
సాక్షి సినిమా కోసం ఆరుద్ర 4 పాటలు రచించారు.
మూలాలు
వర్గం:బాపు దర్శకత్వం వహించిన సినిమాలు వర్గం:కె.వి.మహదేవన్ సంగీతం కూర్చిన సినిమాలు వర్గం:రాజబాబు నటించిన సినిమాలు వర్గం:ఘట్టమనేని కృష్ణ నటించిన సినిమాలు
గుల్బర్గా లోక్‌సభ నియోజకవర్గం
గుల్బర్గా లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, కర్ణాటక రాష్ట్రంలోని 28 పార్లమెంటరీ నియోజకవర్గాలలో ఒకటి. ఈ నియోజకవర్గం కలబురగి జిల్లా పరిధిలో 08 అసెంబ్లీ స్థానాలతో ఏర్పడింది.
మూలాలు
వర్గం:కర్ణాటక లోక్‌సభ నియోజకవర్గాలు
షైనీ అబ్రహం
1965, మే 8 న జన్మించిన షైనీ అబ్రహం (Shiny Abraham) భారతదేశపు ప్రముఖ అథ్లెటిక్ క్రీడాకారిణి. 800 మ్టర్ల పరుగుపందెంలో ఆమె 14 సంవత్సరాలపాటు జాతీయ చాంపియన్ గా నిలిచింది. అంతర్జాతీయ వేదికపై 75 సార్లకు పైగా భారత్ తరఫున ప్రాతినిధ్యం వహించింది. 1985 లో జకర్తాలో జరిగిన ఆసియా ట్రాక్ & ఫీల్డ్ పోటీల నుంచి వరుసగా 6 సార్లు ఆసియా ట్రాక్ & ఫీల్డ్ పోటీలలో పాల్గొని ఈ ఘనత సాధించిన ఏకైక క్రీడాకారిణిగా రికార్డు సృష్టించింది. ఈ సమయంలో ఆమె 7 బంగారు పతకాలను, 5 వెండి పతకాలను, 2 కాంస్య పతకాలను తన ఖాతాలో వేసుకుంది. అట్లే ఆమె పాల్గొన్న 7 దక్షిణాసియా ఫెడరేషన్ క్రీడలలో 18 బంగారు, 2 వెండి, పతకాలను సాధించింది.
ప్రారంభ జీవితం
షైనీ అబ్రహం 1965, మే 8 న కేరళలోని ఇడుక్కి జిల్లా థోడుపుఝా గ్రామంలో జన్మించింది. చిన్నతనం నుంచే షైనీకి అథ్లెటిక్స్ పై మక్కువ ఉన్ననూ కొట్టాయంలోని స్పోర్ట్స్ డివిజన్ లో ప్రవేశించిన పిదపే అందులో నైపుణ్యం సంపాదించింది. షైఇనీ అబ్రహం, పి.టి.ఉష, ఎం.డి.వల్సమ్మలు ఒకే డివిజన్ కు చెందిన వివిధ ప్రాంతాలలో శిక్షణ పొందిననూ వారి ముగ్గురి కోచ్ పి.జె.దేవెస్లా.
క్రీడా జీవితం
షైనీ అబ్రహం అంతర్జాతీయ క్రీడా జీవితం తన సహచరిణి అయిన పి.టి.ఉష తో సమానంగా ప్రారంభమైంది. 1982లో ఢిల్లీలో జరిగిన ఆసియా క్రీడలతో వారిరువురి గమనం ఆరంభమైంది. షైనీ అంతకు ముందు ఏడాదే 800 మీటర్ల పరుగులో జాతీయ చాంపియన్ అయింది. అక్కడి నుంచి అథ్లెటిక్స్ నుంచి నిష్క్రమించేదాకా ప్రతీసారి షైనీ జాతీయ క్రీడలలో ఆ ఈవెంట్‌లో ఆమెకు తిరుగులేకుండా పోయింది. ఆమె 4 ఒలింపిక్ క్రీడలతో పాటు 3 ఆసియా క్రీడలలో పాల్గొంది. 1984లో లాస్ ఏంజిల్స్ లో జరిగిన ఒలింపిక్స్‌లో సెమీ ఫైనల్స్ చేరి ఈ ఘనత సాధించిన తొలి భారతీయురాలిగా చరిత్ర సృష్టించింది. 1986లో సియోల్ లో జరిగిన ఆసియా క్రీడలలో పరుగుపందెంలో తన ట్రాక్ లైన్‌ను దాటినందుకు అనర్హత పొందింది. ఆమె ఆ సమయంలో పతకం సాధించే దిశలో ఉండింది. 1992 బార్సిలోనా ఒలింపిక్స్‌లో భారత పతాకాన్ని పట్టుకొని ఒలింపిక్ క్రీడల మార్చ్‌ఫాస్ట్ లో జాతీయ పతాకాన్ని పట్టిన తొలి భారతీయ మహిళగా పేరు సంపాదించింది. ఆమె సాధించిన అత్యుత్తమ ప్రతిభ 1:58.8 నిమిషాలు. దీన్ని 1995లో చెన్నైలో జరిగిన దక్షిణాసియా క్రీడలలో నమోదు చేసింది. ఆమె ఆ సమయంలో తన కూతురు శిల్పాకు జన్మనిచ్చింది. అయినా మెరుగైన సమయాన్ని నమోదు చేయడం విషేశం. రెండు నిమిషాల లోపు సమయాన్ని నమోదుచేయడం కూడా ఇదే ప్రథమం.
వ్యక్తిగత జీవితం
షైనీ అంతర్జాతీయ స్విమ్మింగ్ క్రీడాకారుడు, అర్జున అవార్డు గ్రహీత అయిన చెరియన్ విల్సన్ ను వివాహం చేసుకుంది. అతడు ఫుడ్ కార్పోరేషన్ ఆఫ్ ఇండియాలో డిప్యూటీ మేనేజర్ (క్రీడల)గా పనిచేస్తున్నాడు.
వనరులు
వర్గం:1965 జననాలు వర్గం:భారతీయ క్రీడాకారులు వర్గం:కేరళ క్రీడాకారులు వర్గం:భారతీయ అథ్లెటిక్ క్రీడాకారులు వర్గం:కేరళ అథ్లెటిక్ క్రీడాకారులు వర్గం:అర్జున అవార్డు గ్రహీతలు వర్గం:పద్మశ్రీ పురస్కార గ్రహీతలు వర్గం:కేరళ మహిళా క్రీడాకారులు వర్గం:భారతీయ మహిళా ఒలింపిక్ క్రీడాకారులు వర్గం:జీవిస్తున్న ప్రజలు
రాజా హరిశ్చంద్ర (సినిమా)
రాజా హరిశ్చంద్ర (ఆంగ్లం :Raja Harishchandra) (హిందీ : राजा हरिश्चंद्र ), 1913 చెందిన ఒక హిందీ మూకీ సినిమా. దీని దర్శకుడు దాదాసాహెబ్ ఫాల్కే. ఇది భారతీయ పూర్తినిడివి గల మొదటి సినిమా. రామాయణ మహాభారతాల్లో పేర్కొనబడిన రాజు హరిశ్చంద్రుడి గూర్చి ఈ సినిమా.
నిర్మాణం
ఫాల్కే, రాజా రవివర్మ చిత్రాలచే ప్రభావితుడై నిర్మించిన సినిమా. ఇందులో పనిచేసినవాళ్ళంతా పురుషులే. స్త్రీపాత్రలకు కూడా పురుషులే పోషించారు. ఆ కాలంలో సినిమాలంటే చాలా తక్కువగా, ఏహ్యంగా చూసేవారు. అందులోనూ నటీనటులను ఇంకా ఈసడించుకునే కాలం. స్త్రీలెవరూ ఈ సినిమాలో పని చేయడానికి రాలేదు. ఈ సినిమా దాదాపు 40 నిముషాలపాటు నడిచే నిడివి గలది.
2008 లో, 'హరిశ్చంద్రాచి ఫ్యాక్టరీ' అనే సినిమా, రాజా హరిశ్చంద్ర సినిమా నిర్మాణానికి మూలం చేసుకుని నిర్మింపబడినది. ఆ కాలంలో సినిమాలంటేనే ఒక జాడ్యంలా చూసేవారు. "సినిమాలో నటుస్తున్నారని చెప్పకండి, హరిశ్చంద్ర ఫ్యాక్టరీలో పనిచేస్తున్నారని చెప్పండి" అని ఫాల్కే తన నటవర్గానికి నచ్చజెప్పాడు.
ప్రదర్శన
ఈ సినిమా మొదటిసారిగా 1913, మే 3న ప్రజలకొరకు ప్రదర్శించారు. బాంబే, గిర్‌గావ్ లోని కొరోనేషన్ సినిమా దీనికి వేదిక. హాలు బయట ప్రజలంతా బారులు తీరి నిలబడ్డారు. భారత్ లో నిర్మించిన మొదటి సినిమా కాబట్టి ప్రేక్షకులకు ఇదో వింత అనుభూతి. ఈ సినిమా హిట్టయింది. ప్రజాదరణనూ పొందింది. ఈ సినిమాను గ్రామీణ ప్రాంతాలలోనూ ప్రదర్శించడానికి ఫాల్కే ఏర్పాట్లు చేసాడు. దీని విజయంతో, ఫాల్కే చరిత్ర సృష్టించాడు. నిర్మాతగా దర్శకుడిగా స్థిరపడ్డాడు. భారతీయ సినిమాలకు ఆద్యుడుగానూ నిలిచాడు.
సినిమా ప్రింటులు, నిడివి
నిజానికి దీని నిడివి నాలుగు రీళ్ళు, కానీ జాతీయ సినిమా భద్రాలయం పుణే లో దీని మొదటి, ఆఖరి రీళ్ళు గలవు. కొందరు సినిమా చరిత్రకారుల ప్రకారం ఈ భద్రపరచబడిన రీళ్ళు 1917 లో ఇదే పేరుతో నిర్మించిన చిత్రానికి చెందినవి.
అలసకోతి
అలసకోతులు వృక్షములపై నివసించే క్షీరదాలు. అవి తమ జాడ్యానికి లేదా నెమ్మదితనానికి మఱియు దక్షిణామెరికా, మధ్యామెరికా ఉష్ణమండల అరణ్యాలలోగల చెట్లపై తలక్రిందులుగా వ్రేలాడే గుణానికి బాగా ప్రసిద్ధి పొందిన జంతువులు. అలసకోతులలో మొత్తమున్న ఆఱురకాలు రెండు కుటుంబాలకు చెందినవి- రెండువ్రేళ్ల అలసకోతులు మఱియు మూడువ్రేళ్ల అలసకోతులు. ఇలా సంప్రదాయబద్ధమైన పేరున్నప్పటికీ నిజానికి అన్ని అలసకోతులకూ చెఱొక చేతికున్నవీ మూడు వ్రేళ్లే. రెండువ్రేళ్ల అలసకోతులంటే నిజానికి చెఱొక చేతికి మూడు వ్రేళ్లున్నా ప్రతిచేతికి రెండుగోర్లు మాత్రమే ఉన్నవని అర్థము.
రాజా హరిశ్చంద్ర (సినిమా)
బయటి లింకులు
వర్గం:1913 సినిమాలు వర్గం:భారతీయ సినిమా వర్గం:మూకీ సినిమాలు
అలసకోతి
అలసకోతికా పేరు దాని యొక్క నెమ్మదైన జీవక్రియ వలన మఱియు కదలికల వలనా పెట్టడం జరిగింది. ఇది ఒక పరిణామాత్మక అనుసరణ. ఎందుకంటే ఈ జంతువులు తినే ఆకులు, అలములలో పోషకవిలువలు మఱియు శక్తికారకాలు తక్కువ. అందువలన వీటి జీర్ణప్రక్రియ నెమ్మదైపోయింది. ఇవి బద్ధకంగా ఉండటానికి మఱో కారణము- గ్రద్దలు, పులులు వంటి శత్రువులనుండి తప్పించుకోవడానికే. నేలపై వీటి కదలిక మరీ నెమ్మదిగా ఉంటుంది. ఇవి భూమిమీద ఇంత నెమ్మదిగానున్నా, నిజానికి నీటిలోనే కాస్త త్వరగా ఈదగలవు. ఈ జంతువుకు ఒళ్లంతావున్న చింపిరిబొచ్చు, ఆకుపచ్చ నాచుకు దీనితో సహజీవనం చేయడానికి నివాసస్థలముగా తోడ్పడుతుంది. పైగా ఆ నాచు శరీరాన్ని ఆకుపచ్చరంగులో పూర్తిగా కప్పివేయడం వలన అలసకోతి సులభంగా శత్రువుల కంటబడకుండా పచ్చని చెట్లలో దాక్కోగలదు. ఆ నాచును తినడానికి వచ్చిన కీటకాలను, ముఖ్యంగా ఒకరకమైన ఱెక్కలపురుగులను ఈ అలసకోతి భక్షిస్తుంది.
అలసకోతులు పైలోసా అనబడే జాతిలోకి పిపీలికారులతోపాటు వర్గీకరించబడినవి. అంతరించిపోయిన అలసకోతులలో ప్రముఖంగా చెప్పుకోదగినవి ఏనుగంత పరిమాణం పొందే మహాజంతు పుడమి అలసకోతులు అలాగే సముద్ర అలసకోతులు.
వర్గీకరణం మఱియు క్రమాగతోన్నతి
జినార్త్రా అనబడే జాతిపరంపరకు చెందినవి ఈ అలసకోతులు, ఈ వరుసలోని జరాయువు గల ప్రాణులు దక్షిణామెరికా ఖండంలో సుమారు అఱుకోట్ల సంవత్సరాల క్రితం ఉద్భవించాయి. ఒక అధ్యాయం ప్రకారం ఈ జినార్త్రా కుటుంబపు ప్రాణులు, జరాయుప్రాణుల కుటుంబంనుండి పదికోట్ల సంవత్సరాల క్రితమే విడిపోయాయంట!
పిపీలికారులు మఱియు కవచకేసులు కుడా జినార్త్రా కుటుంబంలోకి చేర్చబడినవి. ప్రప్రథమ జినార్త్రా ప్రాణులు చెట్లపై నివసించేవి, శాఖాహారులు, దృఢమైన వెన్నుపాముగలవి, సంలీనమైన శ్రోణి మేఖలలు గలిగినవి, మోడుపన్నులు మఱియు చిన్నచిన్న మెదడులు గలిగినవి. అలసకోతులు శాస్త్రీయ వర్గీకరణ వరుసలో పైలోసా వరుసలోని ఫోలివోరా అనే ఉపవరుసలోనున్నాయి. ఈ వరుసల పేర్లన్ని లాటిన్ భాషలోని "ఆకుతిండి" మఱియు "బొచ్చు" అనేపదాలకు అన్వయమౌతాయి. పైలోసా జంతు వరుస నిజానికి క్షీరదాల జాతులలోకెల్ల చిన్నవరుసలలో ఒకటి.
జీవక్రమం-వికాసం
ఒలిగోసీన్ శకపు అంతానికి కరేబియన్ ప్రాంతపు పైలోసాప్రాణులు అదే ప్రాంతసమీపంలోనున్న మహాసముద్రము చీలిపోవడం కారణంగా, అవి కాలానుగుణంగా బ్రతుకుతెరువుకొఱకు ఈతను నేర్చుకున్నాయి. మయోసీన్ యుగాంతానికి దగ్గరకాలంలో, నేటి పెరూ మఱియు చిలీ దేశప్రాంతాలలోని అలసకోతులు సముద్రతీరప్రాంతాలలోని జీవనానికి అలవాటుపడి, మెల్లగా నీటిలోకి ప్రవేశించాయి. కొంతకాలం అవి నీటిపై ఈదుతూ, అప్పుడప్పుడు నేలపైకి వచ్చి జీవిస్తూ, కాలగమనంలో శాశ్వతంగా నీటిప్రాణులుగా మారిపోయాయి. అవే థాళ్లసోక్నస్ జన్యువుగల కుటుంబానికి చెందిన సముద్రంలోపల బ్రతికే అలసకోతులు.
అంతరించిన జాతులు
అంతరించిన మూడు అలసకోతి కుటుంబాలు:
దక్షిణామెరికాలోని నివసించిన నేల అలసకోతులు ఏనుగంత పెద్దవి. మనుషులు తొలిసారిగా పదకొండువేల సంవత్సరాల క్రితం భూమిపై పుట్టిన తర్వాతనే ఇవి అంతరించిపోయాయి. సాక్ష్యాధారాల ప్రకారం, మనుషులు అప్పుడు వీటిని వేటాడి తినడం వలననే ఇవి అంతరించిపోయాయని తెలిసింది. ఉత్తర మఱియు దక్షిణామెరికా ఖండాలలోని దొరికిన నేల అలసకోతుల శిలాజాలనుబట్టి చూస్తే వాటిని అక్కడ నివసించిన ఆదిమానవులు చంపి, వండి తినేవారని తేలింది. హిమయుగం యొక్క అంతకాలంలో వచ్చిన వాతావరణంలోని పెనుమార్పులు కూడా ఆ నేల అలసకోతులు జాతిని అంతరింపజేయడంలో సిద్ధహస్తం వహించింది. ఆంటిల్స్ అనబడే కరేబియన్ దీవులగుంపులోమెగాలోఖ్నస్ అనబడే అలసకోతి జాతి ఐదువేలయేళ్ల క్రితం వరకు బ్రతికింది, ఆ కాలానికి ఇతర నేల అలసకోతులన్నీ అంతరించిపోయాయి. ఈ మెగాలోఖ్నస్ అలసకోతి జాతి కూడా మనుషులు ఆ దీవులగుంపుకు చేరాక మెల్లగా అంతరించపోయింది.
శరీరశాస్త్రం
అలసకోతులు అఱవై నుండి ఎనభై సెం.మీ||ల పొడవు(అనగా ఇరవై నాలుగు నుండి ముప్ఫైయొకటి అంగుళాలు) మఱియు జాతినిబట్టి మూడున్నర నుండి ఏడూముప్పావు కిలోల బరువుంటాయి. రెండువ్రేళ్ల అలసకోతులు కాస్త పెద్దవిగా ఉంటాయి. అలసకోతులకు పొడవాటి చేతులూ, గుండ్రటి తలలూ మఱియు చిన్నచిన్నచెవులూ ఉంటాయి. మూడువ్రేళ్ల అలాసకోతులకు ఐదాఱు సెం.మీ||ల పొడవుగల చిన్నతోక కూడా ఉంటుంది. సాధారణంగా అన్ని క్షీరదాలకు ఏడు గర్భాశయ వెన్నుపూసలు ఉండగా, రెండువ్రేళ్ల అలాసకోతులకు మాత్రం ఆఱు, మూడువ్రేళ్ల అలాసకోతులకు ఏకంగా తొమ్మిది ఉంటాయి. అందువలన మూడువ్రేళ్ల అలాసకోతులు తమతమ తలలను 270 డిగ్రీల కోణం వరకు అటూయిటూ తిప్పగలవు.
అలసకోతులు రంగులను చూడగలవు, కాని వాటి దృష్టిస్పష్టత అంత బాగా ఉండదు. వాటి వినికిడి శక్తి కూడా తక్కువే. కాబట్టి, అవి తమ స్పర్శ మఱియు వాసనాశక్తులపై ఆధారపడి ఆహారాన్ని వెతుక్కుంటాయి.
సమాన పరిమాణమున్న క్షీరదాలతో పోలిస్తే, అలసకోతుల జీర్ణప్రక్రియ చాలా నెమ్మదిగా జరుగుతుంది. పైగా వీటి శరీర ఉష్ణోగ్రత కూడా తక్కువగానే ఉంటుంది(మేల్కొని ఉన్నప్పుడు 30-34 డిగ్రీలు మఱియు నిద్రలోనున్నప్పుడు ఇంకా తక్కువ). అలసకోతులు భిన్నోష్ణములు, అనగా అవి తమ శరీర ఉష్ణోగ్రతను చుట్టూవున్న వాతావరణాన్నిబట్టి మార్చుకుంటాయి.అవి సాధారణంగా తమ గరిష్ఠ ఉష్ణోగ్రతను 25 నుండి 35 డిగ్రీల సెల్సియస్ వరకు , కనిష్ఠ ఉష్ణోగ్రత 20 డిగ్రీల సెల్సియస్ కన్నా తక్కువ వరకు నియంత్రించుకోగలవు.
అలసకోతుల శరీర వెంట్రుకలు సాధారణ క్షీరదాలతో పోలిస్తే భిన్న దిశలో మొలుస్తాయి. అన్ని క్షీరదాలలోనూ, ఒంటిజుట్టు ఒంటికి లంబకోణంలో పెరుగగా, అలసకోతులు తలక్రిందులుగా ఎక్కువ వ్రేలాడుతాయిగావున ఒంటికి సమాంతరంగా పెరుగుతాయి. అలసకోతుల శరిరాలపై పెరిగే నాచు తనలోతానుగా ఒక సూక్ష్మపర్యావరణంగా భాసించి, పలురకాల పరాన్నజీవజాతులకు, సూక్ష్మసంధిపాదులకు ఆసరానిస్తుంది. అలసకోతుల బొచ్చులో పెరిగే కీటకాల రకాలు చాలావున్నాయి. వాటిలో అతి సాధారణమైనవి- రక్తంత్రాగే పురుగులైన దోమలు, ఇసుకయీగలు, నల్లులు, గోవుచీడలు మఱియు తవిటి పురుగులు. అలసకోతుల శరీరాలపై కుమ్మరి పురుగులు మఱియు చిమ్మట పురుగుల ప్రత్యేకమైన సంఘములు నివసిస్తాయి.యాదృచ్ఛికంగా ఈ పురుగుల వలన అలసకోతులకు ఎటువంటి ఇబ్బంది లేనట్లు కనిపిస్తుంది. ఎందుకంటే ఈ పురుగులు అలసకోతుల శరీరనాచును ఇంకా సారవంతం చేసి, వాటికి పోషకాలను అందజేస్తాయట.